ร้านคาเฟ่สัญชาติเกาหลีร้านนี้มีชื่อว่าร้าน Tom n Toms coffee ค่ะ สาขานี้เป็นสาขาแรก
ของเชียงใหม่เลยค่ะ แต่ปัจจุบันมีเพิ่มขึ้นมาอีกหลายสาขาเลยละค่ะ สาขาที่ไปนั้นจะเป็น
สาขาที่ตั้งอยู่ที่ สตาร์ อเวนิว อาเขต หรือว่าขนส่งอาเขตของเมืองเชียงใหม่ ที่อยู่ที่ถนน
เส้นซุปเปอร์ไฮเวย์นี้ละค่ะ หาไม่อยากค่ะ ตัวโครงการค่อนข้างใหญ่มาก หาง่ายเลยค่ะ
ตัวร้านจะตั้งอยู่ทางด้านหน้าเลย ตัวโครงการมีที่จอดรถค่อนข้างเยอะเหมือนกันค่ะ ทั้งใน
ส่วนของที่จอดรถกลางแจ้งและลานจอดรถชั้นใต้ดินเลยค่ะ 

ตัวร้านคาเฟ่นี้จะตั้งอยู่ในส่วนด้านหน้าของโครงการเลยค่ะ มองเห็นชัดเจน พื้นที่ค่อนข้าง
เยอะมากเลยค่ะ ตัวร้านมีสองชั้นด้วยค่ะ ชั้นแรกจะเป็นส่วนของเคาท์เตอร์สั้งเครื่องดื่ม ขนม
เคาท์เตอร์เครื่องปรุงรสชาติเพิ่มเติม จะมีส่วนของที่นั่งเหมือนค่ะ แต่จะเป็นโต๊ะวางเรียงราย
ริมกระจกบานสูงของร้าน ทำให้ดูปลอดโปร่ง โล่ง สบายตา และในส่วนของชั้นสองค่ะ ใน
ส่วนนี้เป็นส่วนของใครดีใครได้ ใครมาไวได้ไป ที่พูดแบบนี้เพราะว่า ทางร้านจะมีการกั้นห้อง
เป็นห้องเล็กๆเหมือนห้องประชุมขนาดย่อม หรือใช้สำหรับติวหนังสือ อ่านหนังสือ เป็นหมู่คณะ
ที่ต้องการความเป็นส่วนตัวสักนิดค่ะ ส่วนนี้ถือว่าน่านั่งมากเลยค่ะ เป็นเบาะโซฟานิ่มๆด้วยค่ะ
ตอนเราไป มีคนนั่งหมดเลยค่ะ เลยอดนั่งเลยค่ะ นอกจากนี้ก็ยังมีที่นั้งในส่วนของเอาท์ดอร์
ทั้งชั้นหนึ่งและชั้นสองอีกด้วยค่ะ

สำหรับเมนู เมนูที่นี้มีค่อนข้างหลากหลายค่ะ เริ่มตั้งแต่กาแฟสด หลายๆเสียงบอกว่ารสชาติของ
กาแฟที่นี้ไม่โอเคเลย เลยลองจัดสั่ง คาปูชิโน่ร้อนมาทาน ถือว่าพอใช้ได้ ไม่แย่จนเกินไปนะคะ
แต่ก็ไม่ได้ดีงามอะไร นมเนียนดีค่ะ กาแฟแอบมีกลิ่นไหม้เล็กๆหางๆค่ะ แต่ไม่ได้ลองกาแฟเย็น
เข้าใจว่ากาแฟเย็นของที่นี้จะไม่ใช่สไตล์ไทยๆคือ หวาน มัน แต่จะเป็นสไตล์เกาหลีคือ ใสๆ
เน้นนม และไม่เข้มมาก เลยทำให้ไม่ค่อยจะถูกปากคนไทยกันสักเท่าไหร่ นอกจากนี้ก็ยังมีเมนู
อื่นๆอีกค่ะ เช่น พวกช๊อคโกแล๊ตก็จะสามารถเพิ่มไซรัปกลิ่นต่างๆได้ค่ะ เช่น มิ้นต์ หรือ ซินนาม่อน
รวมไปถึงมีชาเขียวลาเต้ ชาไชที ชาดำ ชาฝรั่งใส่นม ชาผลไม้ ชาสมุนไพร เมนูน้ำผลไม้ปั่นก็มี
มีทั้งใส่โยเกิร์ตและไม่ใส่ รวมไปถึงน้ำอิตาเลี่ยนโซดา และ น้ำผลไม้สดก็มีค่ะ และยังมีเมนูใหม่ๆ
ที่จะตั้งเป็นป้ายอยู่น่าเคาท์เตอร์เต็มไปหมดเลยค่ะ

เมนูน้ำถือว่ามีเยอะมากค่ะเราใช้เวลาในการเลือกนานเลยค่ะ เพราะเลือกไม่ถูก มาดูที่ขนม
กันบ้างค่ะ สำหรับขนมร้านนี้เขาโด่งดังเรื่อง โทสต์ค่ะ มีให้เลือก สามอย่าง คือ Garlic butter
Honey butter , Choco bread จะเป็นโทสต์มาร้อนๆ แนะนำตัว Honey butter ค่ะ อร่อย
ชอบวิปครีมมากๆ นอกจากนี้ก็ยังมีพวกเพรสเซล หลายอย่างให้เลือก ทั้งแบบ ออริจินัล 
โรยซินนาม่อน อัลมอต์ พามาซานชีส และยังมีอิตาเลี่ยนเพรสเซลด้วยค่ะ ที่ส่วนใหญ่จะ
มีไส้และหน้า คล้ายพิซซ่าเลยค่ะ หรือถ้าใครอยากทานขนมเค้ก ก็สามารถเลือกได้จากใน
ตู้โชว์เลยค่ะ มีไม่กี่อย่างเอง

ในเรื่องของรสชาติเครื่องดื่ม ได้ลองสั่งมาทานหลายตัวเหมือนกัน ส่วนตัวว่ากาแฟร้อนไม่
แย่อย่างที่คิดค่ะ และได้ลองสั่งเมนูใหม่เป็น Sweet potato Latte เป็นลาเต้มันหวานค่ะ
แปลกๆดี หอม หวาน มันๆนิดๆ อร่อยนะคะเมนูนี้ เหมือนทานซุปมันเลยค่ะ หาทานยากด้วย
สำหรับเราชอบมันหวานอยุแล้วยิ่งถูกใจเลยค่ะ รวมไปถึงขนมก็อร่อยค่ะ ในเรื่องของการ
บริการก็ค่อนข้างดีค่ะ ถึงลูกค้าจะเยอะหรือนั่งนาน พนักงานก็เต็มใจบริการค่ะ ในเรื่องของ
ราคากันบ้างค่ะ ราคาของแต่ละเมนูค่อนข้างสูงเลยค่ะ โดยเฉพาะเครื่องดื่มคือ อาจจะ
ชาร์ตค่าใช้สถานที่ไปแล้วด้วยค่ะ เพราะบางคนมาแก้วเดียวนั่งทั้งวัน ราคาของเครื่องดื่ม
จึงค่อนข้างสูงพอสมควรเลยค่ะ ทางร้านจะมีปลั๊กไว้ให้ใช้ฟรีด้วยค่ะ มีเกิอบทุกโต๊ะเลยค่ะ
จะเป็นแบบสามขาเลย และมีอินเตอร์เนตฟรีให้บิลละ 3 ชั่วโมงค่ะ 